CELEX: 22008D0045
Language: hr
Date: 2008-04-25 00:00:00
Title: Odluka Zajedničkog odbora EGP-a br. 45/2008 od 25. travnja 2008. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 056
            
            
               HR
            
            
               Službeni list Europske unije
            
            
               154
            
         22008D0045
   
               L 223/38
            
            
               SLUŽBENI LIST EUROPSKE UNIJE
            
            
               25.04.2008.
            
         
      ODLUKA ZAJEDNIČKOG ODBORA EGP-a
   br. 45/2008
   od 25. travnja 2008.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu izmijenjen je Odlukom Zajedničkog odbora EGP-a br. 23/2008 od 14. ožujka 2008. (1).
            
         
               (2)
            
            
               Uredbu Komisije (EZ) br. 807/2007 od 10. srpnja 2007. o izmjeni Priloga II. Uredbi Vijeća (EEZ) br. 2092/91 o ekološkoj proizvodnji poljoprivrednih proizvoda i označivanju tako proizvedenih poljoprivrednih i prehrambenih proizvoda (2) treba unijeti u Sporazum.
            
         
               (3)
            
            
               Uredbu Komisije (EZ) br. 1319/2007 od 9. studenoga 2007. o izmjeni Priloga I. Uredbi Vijeća (EEZ) br. 2092/91 o uporabi hrane za životinje s parcela u prvoj godini njihova prijelaza na ekološku poljoprivredu (3) treba unijeti u Sporazum.
            
         
               (4)
            
            
               Ova se Odluka ne primjenjuje na Lihtenštajn,
            
         ODLUČIO JE:
   Članak 1.
   U točku 54.b (Uredba Vijeća (EEZ) br. 2092/91) poglavlja XII. Priloga II. Sporazumu dodaju se sljedeće alineje:
   
               „—
            
            
               
                  32007 R 0807: Uredba Komisije (EZ) br. 807/2007 od 10. srpnja 2007. (SL L 181, 11.7.2007., str. 10.),
            
         
               —
            
            
               
                  32007 R 1319: Uredba Komisije (EZ) br. 1319/2007 od 9. studenoga 2007. (SL L 293, 10.11.2007., str. 3.).”
            
         Članak 2.
   Tekstovi uredaba (EZ) br. 807/2007 i (EZ) br. 1319/2007 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 26. travnja 2008., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 25. travnja 2008.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 182, 10.7.2008., str. 7.
   
      (2)  SL L 181, 11.7.2007., str. 10.
   
      (3)  SL L 293, 10.11.2007., str. 3.
   
      (4)  Ustavni zahtjevi nisu navedeni.